వీటి మీద నీ అభిప్రాయం ఏంటి?
అతనికి సన్ గ్లాసెస్ అవసరమా?
అంటే, అతనికి ఏమీ అవసరం లేదు.
-కానీ 40 కానుకలు వస్తాయని ఆశిస్తున్నాడు. -ఓరి నాయనోయ్.
మంచి ఆచారమే పెట్టుకున్నావుగా.
నీ పుట్టినరోజుకు ఇంకా పెంగ్విన్స్ ఇస్తున్నాడా?
పెంగ్విన్స్ కాదు, పఫిన్స్.
-పఫిన్స్, పఫిన్స్. -హా, అవే.
నాకే కనుక టైమ్ మెషిన్ ఉంటే,
ఇరవై ఏళ్ల క్రితం జరిగిన ఆ ఒక్క సంఘటనకే వెళ్తాను,
అప్పుడు ఒకే ఒక్కసారి పఫిన్స్ భలే మొద్దొస్తాయి అని అన్నాను, ఇక అంతే.
అవును, నువ్వు అదే చేయాలి.
ఆ ఒక్క పని మాత్రమే చేస్తే చాలు. పఫిన్స్ అంటే గుర్తొచ్చింది,
ఈ పఫిన్ క్రాకర్స్ తీసుకోవాలి.
బాగుంది. చాలా బాగుంది.
సరే, మరి దీనితో కలిపి ఎన్ని అయ్యాయి?
ఇంట్లో ఉన్న వాటితో కలిపి మొత్తం 37 ఉన్నాయి అనుకుంటా.
-ముప్పై ఏడు, సరే, సరే. -హా.
మార్ఫో యంత్రం కోసం అతనికి కొన్ని పైసలు ఇవ్వరాదూ?
డస్టీ ఆటల జోలికి వెళ్లడులే.
అది ఆట కాదు.
ఒక్క నిమిషం, కాస్, నువ్వు దాన్ని ఇంకా ఉపయోగించి చూడలేదా?
ఏవైనా నాకన్నా నీకే ముందు తెలిసిపోతాయి అనుకున్నానే.
ఇంతకీ అది ఏం చేస్తుంది?
నాకు తెలీదు.
ఈ భూమ్మీద మనం ఎందుకు ఉన్నాము అనే దానికి
కారణం చెప్తుంది అనుకుంటాను.
నాకు "కథ వ్యాఖ్యాత" అని వచ్చింది, ఒట్టేసి చెప్తున్నా, నాకు...
ఎవరో నా శరీరంలోకి ప్రవేశించి, నా రహస్యమైన కలకు
ప్రాణం పోసినట్టు అనిపించింది.
హా. అందుకు రహస్యమైన కల అంటూ ఒకటి ఉండాలి కదా.
నువ్వు పద. చలో.
-వెళ్లి చూడు పో. కాస్, వెళ్లి... చల్. -వద్దు.
చల్. వెళ్లు.
జీవితంలో
మీరు ఏం
సాధించగలరో
తెలుసుకోండి
మీ సోషల్ సెక్యూరిటీ నంబర్ ఎంత?
మీ వేలిముద్రలను అందించండి!
జీవితంలో మీరు ఏం సాధించగలరో తెలిసిపోయింది!
జీవితంలో మీరు సాధించగల విషయం
-నాట్? -హేయ్.
చెప్పు.
ఇదేమైనా జోకా?
నీకు జోక్ గా అనిపిస్తోందా?
ఏం తీసుకున్నావు ఏంటి?
ఇవన్నీ.
అది కాదు. మార్ఫో నుండి ఏం తీసుకున్నావు?
ఎవరి సాధించగల విషయం అయితే చాలా గొప్పది వస్తుందో వాళ్ల ఫోటోలు తీస్తున్నాను. కాబట్టి...
అంటే, నాది ఫోటో తీసేంత గొప్పది కాదులే, కాబట్టి...
బిల్ వేసేయండి.
-పుట్టినరోజు పార్టీకి అన్నమాట. -అలగలగే.
రాచరికత్వం
-హేయ్. -హేయ్.
ఏమైంది? ఎక్కడికి వెళ్లావు?
నేను ఆ పని చేసేశాను. ఒత్తిడికి తలొగ్గాను.
-వావ్. -అవును.
ఇంతకీ షాపులోకి ఎలా వెళ్లగలిగావు?
నేను మిస్టర్ జాన్సన్ ని నిద్ర లేపాను.
అతను అంత కోప్పడలేదు కూడా.
సరే మరి. ఇంతకీ ఏం వచ్చింది?
నాకు "టీచర్/ఈల వేసేవాడు" అని వచ్చింది.
టీచర్ ఈల వేసేవాడు అంటే ఏంటి?
అది కాదు, "టీచర్/ఈల వేసేవాడు."
-నీకు స్లాష్ కూడా వచ్చిందా? -అవును. చూడు.
హా,
జీవితంలో సాధించగలవి నాకు రెండు ఉన్నట్టున్నాయి, ఆ రెండూ కూడా సాధ్యమైనవే,
ప్రస్తుతం, ఆ రెంటినీ నేను సాధిస్తున్నాను.
-అది సూపర్. -అవును.
అంటే, ఇది చూడగానే మొదట నేను చాలా కలత చెందాను.
-కానీ కాసేపు నడిచాక... -హా.
...నిజానికి ఇది చాలా మంచి విషయమని అనిపించింది, అంటే...
ఇది మంచిదే ఎందుకంటే, ఇది... ఎలా చెప్పాలబ్బా? ధృవీకరిస్తోంది.
నువ్వు నిజంగా యంత్రాన్ని ఉపయోగించావంటే చాలా ఆశ్చర్యంగా ఉంది.
అవును.
-అంటే, నువ్వు దాన్ని చాలా వ్యతిరేకించావు కదా. -హా, అవును.
నేను కూడా ఉపయోగించి చూశానని నీకు చెప్పడానికి భయమేసింది.
ఎందుకంటే నువ్వు చాలా... నువ్వు ఆ విషయాన్ని చాలా వ్యక్తిగతంగా తీసుకున్నావు.
అయితే, నువ్వు కూడా ఉపయోగించి చూశావా?
హా.
నాకు...
"విధేయత." హా, నీ కార్డు కూడా ఉన్నది ఉన్నట్టు చెప్పింది.
-అయ్యయ్యో, అది కాదు. -విధేయతలో నీ తర్వాతే ఎవరైనా.
ఓరి నాయనోయ్!
నీకు "రాచరికత్వం" వచ్చిందా?
-అవును. -వావ్.
-అసలు దాని అర్థం ఏంటి? -ఏమో.
నువ్వు నిజానికి యువరాజును పెళ్లి చేసుకోబోయి నన్ను చేసుకున్నావా ఏంటి?
సరే, ముందుగా ఒక విషయం,
నేను యువరాజును పెళ్లి చేసుకొని ఉండాల్సింది అని నువ్వు అన్న మాట నాకు నచ్చలేదు.
ఇంకో విషయం ఏంటంటే, నేను దీన్ని పెద్దగా పట్టించుకోవట్లేదు,
ఎందుకంటే, దీనికి అర్థమంటూ ఏదీ ఉండకపోవచ్చు. అంటే...
-అదేమీ కాదు. ఇది... -అస్సలు అది... అంటే,
-దానికి అర్థమే ఉండకపోవచ్చు. -కానీ నాది చాలా పక్కాగా వచ్చింది.
అవును, నీ కార్డుకు అర్థం ఉండవచ్చు, నా కార్డుకు ఏ అర్థమూ లేకపోవచ్చు.
అవును.
నువ్వు యంత్రాన్ని ఉపయోగించి కూడా ఉపయోగించలేదు అని చెప్పావు కదా,
అంటే నువ్వు ఉపయోగించింది నేను అడగక ముందా, లేదా తర్వాతా?
తర్వాత అనుకుంటా.
-తర్వాత అనుకుంటావా? -అవును.
ఆ రెంటికీ చాలా తేడా ఉంది.
అవును, నీకు దానితో సమస్య ఉందని తెలీకముందే ఆ పని చేశానని ఖచ్చితంగా చెప్పగలను.
నాకు దానితో సమస్యేమీ లేదు.
అది చాలా మంచిది అనుకుంటా, ఈ ఊరి ప్రజలకు వినోదం ఇస్తుంది.
మనల్నే తీసుకో.
నాకు సాధించగల విషయాలే వచ్చాయి, వాటిని నేను ఇప్పుడు సాధిస్తున్నాను కూడా,
కానీ నీకు ఏ మాత్రం సాధ్యం కానిది వచ్చింది, కాబట్టి...
సరే.
డియర్ ఇజ్జీ
థ్యాంక్స్, ఏంజలియా.
ఎందుకంటే, నువ్వు తమాషాకి అంటున్నావు అనుకున్నా.
కాలువ అంటే భద్రతాపరంగా చాలా సమస్యలు వస్తాయి, మార్తా.
దాన్ని నేను ఆమోదించను.
ఒకటి చెప్పాలంటే, నీట మునిగి చనిపోవడం.
నేను ఏం మాట్లాడుతున్నానో నాకే అర్థం కావట్లేదు.
లేదు, నేను బిజీగా ఉన్నాను.
నువ్వు మా చిన్ని ఊరులో జరిగే డీర్ ఫెస్ట్ అనే ఉత్సవం గురించి వినే ఉంటావు కదా,
అది కూడా నేనొక్కదాన్నే ప్లాన్ చేసింది.
తర్వాతి పురపాలక సమావేశంలో దాన్ని ప్రస్తావిస్తాను,
కానీ నేను అది పక్కాగా జరుగుతుందని మాత్రం హామీ ఇవ్వలేను.
ఓరి నాయనోయ్.
నేను మార్తా నుండి విడిపోయి 30 ఏళ్లయింది, అయినా కానీ తను నాకు ఏదోక వంకతో కాల్ చేస్తూనే ఉంటుంది.
కాస్, నువ్వు ఇంకొన్ని మగ్గులను తెచ్చి ఉంటే...
నువ్వు ఇటీవల మధ్య వైన్ గ్లాసులు, టీ టవల్స్ వంటి వాటిని తోయడానికే
నా తల ప్రాణం తోకకి వస్తోంది.
ఇవి టీ షర్టులు,
ఇంకా వాటిని నువ్వు వెనుక దాచి పెట్టకుండా
ఈ "ఇజ్జీ సెలక్షన్స్"తో పెడితే
-అవి కూడా అమ్ముడయిపోతాయి. -పిచ్చిపిచ్చిగా మాట్లాడకు.
-నన్ను బంధుప్రీతి చూపిస్తున్నానని అంటారు. -అమ్మా, ఇది నీ షాపే కదా.
ఇది నా ఆఫీసు కూడా, పైగా నాపై నిరంతర నిఘా ఉంటుంది.
నేను మేయర్ కదా, ప్రతీది రాజకీయం చేస్తారు.
ఓరి దేవుడా. అసలు దీని అర్థం ఏంటి, కాస్?
బాతు అంత స్త్రీవాదిని
దానికి అర్థమేమీ లేదు. అది జోక్ అంతే.
అయితే మహారాణిగా ఇది నీ తొలి చర్యనా?
నీ ప్రజల కోసం అర్థం పర్థం లేని టీ-షర్టులు చేయడం?
-అసలు అది నీకెలా... -నాట్ చెప్పింది.
ఇంకో విషయం చెప్పనా?
ఆ యంత్రం నుండి "డాన్సర్" అని నాకు వచ్చింది, అది నేను సాధించిందే,
కానీ దాని గురించి అందరికీ నేను డబ్బా కొట్టుకోను కదా.
నేనేమీ డబ్బా కొట్టుకోలేదు.
నిజంగానే చెప్తున్నా. నాట్ అప్పుడు అక్కడ ఉంది.
లిప్ స్టిక్కును కూడా నాట్ సూచించిందా?
బహుశా దాని గురించి "డీర్ఫీల్డ్ డైజెస్ట్"లో రాస్తుందేమో.
"మహిళ తనకి అస్సలు సరిపడని లిప్ స్టిక్కును వేసుకుంది."
సరె, దానికి, దీనికి అస్సలు సంబంధం లేదు.
రాత్రి డిన్నర్ ఇస్తున్నాం కాబట్టి నేను లిప్ స్టిక్ వేసుకున్నాను.
-అది నీకు కూడా తెలుసు. -డిన్నర్ ఎందుకు హోస్ట్ చేస్తున్నారు?
-డస్టీ పుట్టినరోజు కోసం. -అరవకు, కాస్.
ప్రతీ ఒక్కరి పుట్టినరోజును నేను ఎక్కడ గుర్తుపెట్టుకొనేది!
-నేనేం కంప్యూటరుని కాదు. -కానీ ఇవాళ అతని పుట్టినరోజు కాదు.
అతని పుట్టినరోజు గడిచి 11 రోజులు అయింది,
నీ వల్ల మేము డిన్నర్ ని మూడుసార్లు వాయిదా వేయాల్సి వచ్చింది.
నా క్యాలెండరులో ఉంటే, నేను వచ్చే దాన్నే.
ఇంకేమైనా పని ఉందా లేదా నువ్వు వచ్చిన పని అయిందా?
పని అయిపోయింది.
మహారాణి మటిల్డాకి కజిన్ అయిన, బువాకి చెందిన స్టీఫెన్
ఏమన్నాడంటే,
"హెన్రీ చనిపోయే ముందు తన వారసుడిని నేను కావచ్చు అని చెప్పాడు."
కానీ మటిల్డా అర్హురాలని అందరికీ తెలుసు.
మన్నించు, లిడియా.
నీ ప్రసంగం చాలా బాగుంది, చాలా టాపిక్స్ ని ప్రస్తావించావు నువ్వు.
అంటే... అందరూ పరధ్యానంలో ఉన్నట్టున్నారు.
నాకు అది ఎందుకో అర్థమైంది. ఈ ఊరిలో ఇప్పుడు ఏం జరుగుతోందో,
దాని గురించి మీకు అందరికీ చాలా సందేహాలు ఉన్నప్పుడు,
చరిత్రపై మీకు ధ్యాస ఎలా కుదురుతుంది?
మరీ ముఖ్యంగా, అసలు ఈ మార్ఫో యంత్రం ఎక్కడి నుండి వచ్చింది?
అందరి మదిలోనూ అదే ప్రశ్న.
అసలు మార్ఫో అంటే అర్థం ఏంటి?
ఒక సీతాకోకచిలుక.
అది సీతాకోకచిలుకే, అవును. అది నాకూ తెలుసు.
ఇంటర్నెటులో నేను కూడా వెతికి చూశాను.
దాని కోసం వెతకాలా? దానిపై ఒక పెద్ద సీతాకోకచిలుక లోగో ఉంది కదా.
అది ఉండటం కూడా సీతాకోకచిలుక ఆకారంలో ఉంటుంది,
దానిపై వేలిముద్రలను పెట్టినప్పుడు అది సీతాకోకచిలుక రెక్కల ఆకారం చూపుతుంది.
అది నాకు అర్థమైంది, లిడియా.
నా ఉద్దేశం మార్ఫో అంటే వేరే అర్థం ఉందేమో,
అది ఒక సంస్థ పేరేమో?
కాబట్టి, నేను కాస్త వెతికి చూశాను...
మేమందరం కూడా వెతికాం. ఒక నీలి మార్ఫో సీతాకోకచిలుక ఫోటోలు వస్తాయి,
కానీ సంస్థ లాంటిదేమీ దొరకలేదు.
సంస్థ పేరు అదే ఉంటుంది అనుకుంటున్నావా?
వాళ్లు మన వేలిముద్రలను, సోషల్ సెక్యూరిటీ నంబర్లను తీసుకుంటున్నారు,
అదేదో సమాచార సెకరణలాంటి చెత్త స్కీములా ఉంది.
కానీ విషయమేమిటంటే, నేనెవరికీ నా వేలిముద్రలు ఇవ్వలేదు,
ఇంకా జాన్సన్స్ లో వైఫై లేదు కూడా.
హా, ఒకవేళ వాళ్లు సమాచారాన్ని సేకరిస్తూ ఉన్నా కూడా,
నేనెప్పుడూ మీటియరాలజిస్టును అవుతానని కానీ, అసలు అవ్వాలనే ఆలోచన
నాకు ఉన్నట్టు కానీ నేనెప్పుడూ అనలేదు.
మనం చెప్పాల్సిన పని లేదు.
జనాలు, తాము ఏం సాధించగలరో మార్చుకోవచ్చు, అలా కాదని ఎవరూ చెప్పలేరు.
అలా జరగదు. నేను ఇప్పటికే మూడు సార్లు ప్రయత్నించి చూశాను.
-సరే. -"మార్ఫో" అంటే గ్రీకులో "మంచి ఆకారం" గలదని అర్థం,
ఇంకా ప్రాచీన కాలపు గ్రీకులు, నీలి రంగు మార్ఫో మన భవిష్యత్తు గురించి సందేశాలను
తీసుకురాగలదని, కోరికలను తీర్చి, మీ విధి గురించి చెప్పగలదని నమ్మేవాళ్లు.
దాన్ని గ్రూప్ చాట్లో పెట్టింది నేనె. కాబట్టి అది నీకు తెలిసినట్టు ఫోజు కొట్టకు.
అదేమీ విధి కాదు.
విధి అంటే,
మనమేం చేసినా అది జరిగి తీరుతుంది.
సాధించగలది అంటే అది జరగవచ్చు, జరగకపోవచ్చు.
అది మంచి విషయమే అయ్యుండాల్సిన అవసరం లేదు.
ఓరి నాయనోయ్. నీకు వచ్చిన కార్డులో మంచి విషయం రాసి లేదా ఏంటి?
-లేదు, నేను కేవలం... -నీకు ఏం వచ్చింది, జేకబ్?
-నేనేం అంటున్నానంటే... -బాబోయ్. నీకు ఏం వచ్చింది?
నేను ఇక వెళ్తాను.
-అంతా బాగానే ఉందా? -హా,
హెన్రీ క్లాసుకు నేను రాకపోయినా పర్వాలేదని మీరే అన్నారు కదా, కాబట్టి...
-సరే. -థ్యాంక్యూ.
మీరు అతనికి బాగా మండించినట్టున్నారు.
సరే మరి. దీని నుండి అందరూ ఓ విషయం నేర్చుకుందాం, సరేనా?
ప్రస్తుతం జేకబ్ మీద మరీ అంత ఒత్తిడి పెట్టకుండా ఉందాం.
అతనికి మంచి కార్డ్ రాలేదా అని మొదట అడిగింది మీరే కదా.
-లేదు. -అతనికి మంచి కార్డ్ రాలేదని తెలిసిపోతోంది.
మంచిదైతే చెప్పడానికి ఏమైంది?
కాపాడండి!
కాపాడండి! ఎవరైనా ఉన్నారా?
కాపాడండి! నన్ను కాపాడండి!
కాపాడండి!
-ఎవరది? -అయ్య బాబోయ్.
జేకబ్!
హేయ్, ఎలా ఉన్నావు?
మీరు బాగానే ఉన్నారా? నేను బాగానే ఉన్నా.
నువ్వు ఇక్కడికి వచ్చాక, ప్రాణం లేచొచ్చింది.
నా తలకు బాగా బలంగా తగిలింది, కానీ పర్వాలేదు అనుకుంటా.
కదలకుండా ఉండేందుకు ప్రయత్నిస్తున్నా,
ఎందుకంటే, ఇలాంటప్పుడు కదలకూడదు అంటారు కదా.
నా ఫోన్ బైకులో ఇరుక్కుపోయింది.
సరే, కదలకండి.
-అక్కడే కదలకుండా ఉండండి... -సరే.
...నేను సహాయం కోసం ఎవరినైనా తీసుకువస్తాను. సరేనా?
-సరే, అలాగే. -సరేనా?
-సరే. -అలాగే.
-ఏమీ కాదు. -అబ్బా, ఛ.
-గట్టిగా ఊపిరి పీల్చుకో. -నేను బాగానే ఉన్నా. అంతా బాగానే ఉంది.
ఇది నువ్వు చేయగలవు, జేకబ్. నన్ను కాపాడే వీరుడివి నువ్వు.
సరే మరి.
-నిజం చెప్పాలంటే, నాకు కంగారుగా ఉంది. -ఎందుకు?
నాన్నకి, తను ఇప్పటికే సాధించింది వచ్చిందని
ఆ యంత్రం చెప్పడానికి ముందు వరకు, దానిపై విరుచుకుపడ్డాడు,
ఇప్పుడు అమ్మకి జనాల హృదయంలో రాణి అని వచ్చింది.
అంటే, అసలు దీని గురించి ఎవరూ ఎందుకు మాట్లాడట్లేదు?
నిజానికి, అందరూ దీని గురించి మాట్లాడుకుంటున్నారు.
మీ అమ్మ కూడా ఆ కార్డ్ వచ్చినందుకు గర్వంతో ఉప్పొంగిపోతోంది.
నేనేమీ గర్వంతో ఉప్పొంగిపోవడం లేదు. నువ్వు ఇప్పుడు చాటింగ్ చేయడం అంత ముఖ్యమా?
ప్రిన్సిపల్ పాట్ ని, తనకి జరిగిన యాక్సిడెంట్ గురించి అడుగుతున్నాను, నీకు అభ్యంతరం లేదు కదా?
-ప్రిన్సిపల్ పాట్ కి యాక్సిడెంట్ జరిగిందా? -నాకు చెప్పవద్దులే.
నీ సంగతేంటి, ట్రీ? నీ కార్డుపై ఏం రాసుంది?
-"పోటర్." ఆగా. -పోటర్. బాగుంది.
అంటే, హ్యారీ పోటర్ లాగానా?
అవును, నాన్నా. అలాగే.
అంటే కమ్మరి అనా?
-అవును, థ్యాంక్యూ. -హా.
నా విద్యార్థుల్లో ఒకడు ఒకటి కంటే ఎక్కువ సార్లు ట్రై చేశాడు, ప్రతీసారి ఫలితం ఒక్కటే వచ్చింది.
అవును.
అవును అంటావేంటి?
నీకు కూడా అలానే జరిగిందా? ఎన్నిసార్లు ట్రై చేశావు?
-కొన్నిసార్లే. -నాకేం వచ్చిందో తెలుసుకోవాలనుకుంటే,
"డాన్సర్" అని వచ్చింది.
అదేమంత ఆశ్చర్యం తెప్పించే విషయం కాదు.
న్యూయార్కులో నా కెరీర్ విజయవంతంగా దూసుకెళ్లింది.
కానీ అంతలోనే... విధి ఇలా చేసింది.
చటెనుఫ్-డు-పాప్ వైన్ ఎవరికైనా కావాలా?
నాకు కావాలి.
ట్రీనాకి కాకుండా ఇంకెవరికైనా చటెనుఫ్-డు-పాప్ వైన్ కావాలా?
నేను వద్దు అని అనలేను, కాస్. అది చాలా బాగుంది.
ఇది 2011లో చేసిన వైన్, ఆ ఏడాది ఆ ప్రాంతంలో మంచి వైన్ తయారైంది.
కాబట్టి, మీకు స్ట్రాబెర్రీ, లెదర్ల రుచి కూడా కాస్తంత తెలుస్తుంది.
-వావ్. -నేను కూడా కొంత తీసుకుంటా.
మనం ఎంతైనా పార్టీ చేసుకుంటున్నాం కదా!
కేరీ, కనీసం డెసర్ట్ తినేదాకా అయినా ఆగదామని అనుకున్నా.
కానీ నేను ఆగలేకపోతున్నా.
-ఎట్టకేలకు మీరు రిటైర్ అవుతున్నారు కదా? -అదేం లేదు.
కానీ మేము కొత్త ప్రయాణం చేయబోతున్నాం.
నిజానికి మేము విడాకులు తీసుకుంటున్నాం.
ఏంటి?
మార్ఫో వల్లనే మేము ఆ నిర్ణయం తీసుకున్నాం. మేము చాలా ఆనందించాం.
ఎలా...
మార్ఫో వల్ల అంటే ఎలాగో చెప్పగలరా?
-అంటే, నా కార్డ్ ద్వారా... -హా.
...నేను కొంత సమయం ఒంటరిగా గడపాల్సి ఉందని గ్రహించాను.
కాబట్టి, నేను ఏ బంధమూ లేని ఒక మహిళగా ఒక ఏడాదికి యూరప్ కి పర్యటనకు వెళ్తున్నాను.
ఏం జరుగుతోంది?
నీ కార్డులో ఏముంది?
-"నయం చేసే వ్యక్తి." -"నయం చేసే వ్యక్తా"?
"నయం చేసే వ్యక్తి."
నన్ను నేను నయం చేసుకోవలసిన సమయం ఆసన్నమైందని ప్రకృతి నాకు చెప్తోంది.
అది నువ్వు రోజు చేసే డాక్టర్ వృత్తికి సంబంధించిందేమో.
లేదు. ఇక ఆ డాక్టర్ వృత్తికి ఓ దండం.
ఇక డాక్టరుగా చేయడం నా వల్ల కాదు. ఐర్లాండ్ లో డాక్టరుగా పని చేశాను.
ఇక్కడికి వచ్చి అమ్మ చేసే డాక్టర్ ప్రాక్టీసును కొనసాగించాను.
బంగారం, నేనెప్పుడూ నాకోసం సమయం వెచ్చించనే లేదు, నాకు ఆరోగ్యం బాగా లేనప్పుడు కూడా.
అది నిజం.
ఇది నాకు ఆ విషయం గుర్తు చేసింది.
-సూపర్, బామ్మా. -థ్యాంక్యూ, బంగారం.
-నాకు "మేల్ మోడల్" అని వచ్చింది. -అయ్య బాబోయ్.
పురుషుడు అని నిర్దిష్టంగా రాసి ఉందా?
ఈయన ఫిగర్ కత్తిలా ఉంటుందని నేను ఈయనకు చాలా ఏళ్ల నుండి చెప్తూనే ఉన్నా.
అవును, అంటే,
-భార్యవి కాబట్టి అలాగే అంటావు. -ఇప్పుడు విడాకులు తీసుకోవాలనుకుంటున్నారు కదా.
ప్రాంతీయ వాణిజ్య ప్రకటనల్లో పేరు గాంచిన ఒక ఏజెన్సీతో కార్ల్ ఇప్పటికే ఓ ఒప్పందాన్ని కుదుర్చుకున్నాడు కూడా.
-ఏ ప్రకటనలు? మాల్ లో బోర్డులలో... -అవును.
...ఇంకా సోగ్గాడైన శాంటా క్లాజ్ లా.
-అయ్య బాబోయ్. -సోగ్గాడైన శాంటా క్లాజ్?
హా. ఎవరికి తెలుసు. అది కూడా ఉంది.
ఇది మాకు చాలా ఉపయోగకరంగా ఉంటుంది.
ఎలోయిస్, నేనూ మొన్న సరదాగా ఈ విషయం మాట్లాడుకున్నాం.
"మనం ఎన్నో ఏళ్ల క్రితమే విడిపోయి ఉండాల్సింది," అని అన్నాను
-నిజంగానే సూపర్ జోక్, నాన్నా. -కానీ, మేము విడిపోనందుకు ఆనందంగా ఉంది.
ఎందుకంటే, విడిపోవడం వలన పిల్లలు ఎంత బాధపడతారో మాకు తెలుసు.
లేదు, నాకు ఇప్పుడు చాలా బాధగా ఉంది
నేను ఒక్కదాన్ని ఉన్నాను ఇక్కడ.
ఇజ్జీ! నిన్ను బాధపెట్టాలని అనలేదు... నేను నీ గురించి, మార్తా గురించి అనలేదు.
విడిపోవడం వల్ల అన్ని సందర్భాల్లోనూ నష్టం జరగదులే.
కాస్ అస్సలు రవ్వంత ప్రభావానికైనా లోను కాలేదు, తను చాలా గొప్పగా ఉంది.
ఎలోయిస్, ఫీల్ అవ్వకు.
ఈ మాత్రానికే నేను బాధపడిపోను.
ఇంకా, నా కూతురు ఎంత గొప్పదో నాకు ఎవరూ చెప్పాల్సిన అవసరం లేదు.
డిన్నర్ కి అందరికీ థ్యాంక్యూ.
ఇంకా, పుట్టినరోజు శుభాకాంక్షలు, డస్టీ.
అవును, ఇది నా పుట్టినరోజు పార్టీ కదా.
బై, అమ్మమ్మా.
వావ్. నన్ను మన్నించు.
మీ అమ్మకి కోపం తెప్పించాలని నేను అనుకోలేదు.
నేను తనని ఉద్దేశించి అనలేదు.
అన్నీ తన గురించే అని తను అనుకుంటుంది. కాబట్టి...
అయితే, మీ ఇద్దరి మధ్యా ఇంకా ప్రేమ ఉందా?
ఉందిగా.
చెప్తున్నా కదా, ఇప్పుడు అది మరీ ఎక్కువైంది.
అందుకే, ఒకరికొకరం స్వేచ్ఛను ప్రసాదించుకుంటున్నాం.
ఇది చాలా పెద్ద విషయమని నాకు తెలుసు.
కానీ నువ్వు మాపై నమ్మకం ఉంచాలి.
మాకు ఏది మంచిదో, అలాగే మా బంధానికి ఏది మంచిదో, ఆ పనే మేమ్ చేస్తున్నాం.
-నువ్వు కండలను చూపిస్తున్నావా? -లేదు.
నేను మామూలుగా ఉన్నప్పుడు ఇలాగే ఉంటాయి.
ఇన్ని కండలు నీకు ఎప్పుడు వచ్చాయి, నాన్నా?
ఇవేమీ పెద్ద కండలు కావులే.
నాకు సాదాసీదాగా కండలు ఉన్నాయంతే.
"మామూలు కండలు," అని అనవచ్చు.
నేను అలా అని ఎప్పటికీ అనను.
ఈ విషయంలో సానుకూల అంశాన్ని నువ్వు గమనిస్తావనే ఆశిస్తున్నా.
అంటే, ఈ యంత్రం, ఇది మనకి...
మనలోని కొత్త కోణాన్ని స్వాగతించడంలో, ఒకరి గురించి ఒకరం కొత్త విషయాలను తెలుసుకోవడంలో సహాయపడుతోంది.
ఉదాహరణకు, నిన్నే తీసుకో,
నాకు ఇన్ని కండలు ఉన్నాయని నీకు ఇప్పటిదాకా తెలీదు, కదా?
-అలాగే నువ్వు ఈల వేస్తావని కూడా నాకు తెలీదు. -ఇంతకీ నువ్వు ఇప్పుడు ఏం చేస్తున్నావు?
చొక్కా విపుతున్నాను.
నువ్వు కూడా విప్పేయ్.
నేను చొక్కా విప్పను.
నా కోసం ఈల వెయ్.
ఇప్పుడే.
నీ ఛాతీ ఏంటి, రెండు వేర్వేరు భాగాల్లో ఉంది?
నేను ఒకేసారి ఈ చేతితో వ్యాయామం చేస్తాను, అలాగే ఈ చేతితో కూడా వ్యాయామం చేస్తాను.
నా ఛాతీ మధ్య భాగంలో కాస్తంత సన్ స్క్రీన్ లోషన్ పూసుకుంటా.
దాన్ని చూడాలని నాకు లేదులే.
మరి...
నువ్వు ఈల వేసే దాకా నేను చొక్కా వేసుకోను.
నేను అన్నేళ్లు ఐర్లండ్ లో ఉన్నాను,
యాభై డాలర్లు పెట్టుకొని ఉంటే స్పెయిన్ కి వెళ్లి ఎంచక్కా అక్కడే ఉండవచ్చు.
అంటే, దాన్ని అంతలా మిస్ అవుతానని నేను అస్సలు గ్రహించలేదు.
అవును.
కాబట్టి, నువ్వు యూరప్ లోని మంచి మంచి ప్రాంతాలేవిటో నాకు చెప్పాలి.
అవును మరి.
అడగక అడగక నన్నే అడగాలి.
ఒక్క నిమిషం. నువ్వు కాలేజీలో చదివేటప్పుడు ఒక సెమిస్టర్ విదేశాల్లో చదివావు కదా?
కేవలం ఇటలీలో మాత్రమే.
కేవలం ఇటలీలో మాత్రమే. సరే.
అప్పుడు నేను టస్కానీలోని మోంటెపుల్సియానోలో ఉన్నాను.
మోంటెపుటీయా... మళ్లీ చెప్పు.
మోంటెపుల్సియానో.
ఓరి దేవుడా. పేరు భలే ఉంది.
ఒక చిన్ని కెఫే ఉండేది, అక్కడ నేను చదువుకుంటూ, వైన్ తాగుకుంటూ...
-ఏవేవోలే. -ఏం చెప్పబోయావు?
ఏమో మరి, నేను మోంటెపుల్సియానో డ్రింక్ తాగినప్పుడల్లా,
వాళ్లు కెఫేని శుభ్రం చేయడానికి ఉపయోగించే
లిన్ సీడ్ అయిల్ వాసన నాకు తెలిసేది.
నువ్వు మళ్లీ అక్కడికి వెళ్లాలి.
అబ్బా.
నీ సూట్ కేసు ఎంత పెద్దది? నేను పడతానా?
నేను చాలా చిన్నదాన్ని కదా, అందులో పట్టేస్తాలే.
అయ్యయ్యో. చిటికెలో ఆ పని చేసేస్తా. ట్రీనాని హ్యాండ్ బ్యాగులో పెట్టేస్తా.
ఓహో. నేను కూడా హ్యాండ్ బ్యాగులో పడతాను.
కానీ, ఈ పనిని నేను ఒంటరిగా చేయాలనుకుంటున్నా.
ఒక్క నిమిషం. మనం ఎందుకు అంట్లు తోమాలి?
ఆ పురుషోత్తములు ఏం చేస్తున్నారో చూద్దాం పద.
అబ్బో.
ఓరి నాయనోయ్.
అదరగొట్టేయ్, బంగారం.
ఇక్కడ పురుషుల విషయాలు నడుస్తున్నాయి.
అంటే, తండ్రీ కొడుకుల విషయం అని చెప్పవచ్చు.
అవునులే. తండ్రీ కోడుకులంటే ఇలానే ఉంటారు మరి.
కాబట్టి నేను...
నేను ఇక్కడి నుండి తప్పుకుంటాను.
ఈ చొక్కాతో ఏం చేస్తున్నావమ్మా?
నువ్వు ఎందుకు? ఎందుకు...
బంగారం, చొక్కాని ఎందుకు అలా పట్టుకున్నావు?
కాస్ వెయిటర్ గా ఉన్నప్పటి సామాగ్రి
నాన్నా.
ఆయన్ని "నాన్నా" అని పిలవకు.
ఓరి దేవుడా. నువ్వు... ఆపు ఇక. నేను నీకు పడిపోయేలా ఉన్నాను.
నువ్వు నా మాజీ భార్యవి కాబట్టి అలా అంటున్నావు.
సరే మరి, ఎలోయిస్. నీకు ఇది ఇవ్వాలనుకుంటున్నాను.
-ఇది వైన్ కి సంబంధించింది... -సరే.
...కానీ ఇందులో అక్కడి ప్రాంతాల సమాచారం కూడా ఉంటుంది, కాబట్టి...
నువ్వు ఇటలీకి మాత్రమే వెళ్లావనుకున్నానే.
-ఇది... -అవును.
ఒకానొక సమయంలో, ఫ్రాన్సుకు వెళ్లాలనే ఆలోచన నాకు ఉండేది, కానీ...
-నాకు ఇది తీసుకోవాలంటే బాధగా ఉంది. -పర్వాలేదులే.
నేను దీన్ని ఎప్పుడూ చూడను కూడా లేదు.
థ్యాంక్యూ మరి.
మీ ఇద్దరి మీదా మాకు ప్రేమ ఉందని మీకు తెలుసనే అనుకుంటున్నా.
-లవ్ యూ టూ, అమ్మా. -లవ్ యూ టూ.
-అవును. మాకు మీ ఇద్దరి మీదా ప్రేమ ఉంది. -హా. ఇప్పుడే అమ్మ చెప్పిందిలే, నాన్నా.
అమ్మా ఇప్పుడే చెప్పింది. నీ ఒళ్లంతా చెమట ఉంది. అది చూడు.
పర్వాలేదులే. ఆయన నుండి ఇంకా మంచి వాసనే వస్తోంది.
సరే మరి. మా నాన్న వాసనను తర్వాత చూద్దాం. ముందు మీరు ఇంటికి బయలుదేరండి.
సరే. అన్నీ తీసుకున్నావా, బంగారం.
-లవ్ యూ. -జాగ్రత్త.
మంచిగా ఉండండి.
సారీ, ఏమన్నావు?
హేయ్. నీకు అది షాక్ గా అనిపించి ఉంటుంది.
-అవును. -కానీ వాళ్లు ఆనందంగానే ఉన్నట్టున్నారు.
కాబట్టి, అంతా మంచే జరుగుతుంది, ఏమంటావు?
అంటే,
అది మరీ లెక్కలేనితనం అని, ఇంకా నిలకడలేని తనం అని
నేను భావిస్తున్నాను.
ఇప్పుడు క్యాట్ వాక్, ఇంకా ఈలల తంతు ముగిసింది కాబట్టి,
మనం జనాలను విడాకులు తీసుకోమని ప్రోత్సహించనక్కర్లేదు.
జనాలకు విడాకులు తీసుకోవడానికి ఆదర్శమూర్తులు అక్కర్లేదు, ఏమంటావు?
-నేను... -ఇది వెర్రితనం! కాదంటావా?
అందరికీ ఏమవుతోంది?
అందరూ తమ జీవితాలను ఉన్నపళంగా ఎందుకు మార్చేసుకోవాలని తహతహలాడిపోతున్నారు?
నువ్వు నాకు థెరమిన్ ఎందుకు ఇచ్చావు? దాని గురించి మాట్లాడుకుందాం.
దేని గురించి? థెరమిన్ గురించా?
అవును, థెరమిన్ గురించే.
నేనేమీ దాన్ని అడగలేదు. అది నా జాబితాలో లేనే లేదు.
నువ్వు ఏం...
అలాంటిది కానుకగా ఇచ్చి, నాకు ఏం చెప్పాలనుకుంటున్నావు?
విభిన్నమైనది, ప్రత్యేకమైనది ఒక దాన్ని నువ్వు ఉపయోగిస్తే బాగుంటుందని ఇచ్చాను.
ఎందుకంటే, నేను ప్రత్యేకమైనవాడిని కాదు.
ఓరి దేవుడా, డస్టీ. ఏం మాట్లాడుతున్నావు?
నువ్వు ప్రత్యేకమైనవాడివే. నువ్వు చాలా గొప్పవాడివి.
కానీ, బంగారం, మీ నాన్న ఒక కొత్త వృత్తిలోకి అడుగుపెట్టాడు,
మీ అమ్మ ప్రపంచ యాత్ర చేస్తోంది,
కానీ నువ్వు ఒక చిన్న సంగీత వాయిద్యాన్ని కూడా ఉపయోగించి చూడలేవా?
-తను యూరప్ అని ఉంది. -ఏంటి?
కాదు, ఇప్పుడే అన్నావు కదా, "తను ప్రపంచ యాత్ర చేస్తోంది," అని.
నిజానికి తను యూరప్ అని అంది.
ఏదేమైనా, తను ఒక ఖండానికి వెళ్తుంది, కానీ నువ్వు ఏమీ ప్రయత్నించడం లేదు కదా, కాబట్టి...
నేను యూరప్ కి వెళ్లాను, కాస్. ఐర్లండ్ ఏ ఖండంలో ఉందనుకుంటున్నావు?
నువ్వు యూరప్ కి వెళ్లాలేదు, డస్టీ.
నువ్వు యూరప్ నుండి వచ్చావు. నిజానికి, నువ్వు ఎక్కడికీ వెళ్ళలేదు.
క్షమించు, ప్రపంచాన్ని చుట్టుముట్టేసిన వీర వనితా?
రెండు దశాబ్దాల క్రితం, వైన్ యార్డులలో నువ్వు చేసిన చిన్న యాత్రను మర్చిపోయాను.
నన్ను కూడా క్షమించు.
బావిలోనే కప్పలా ఉండిపోవాలని నువ్వు అనుకుంటున్నందుకు మన్నించు.
అలాగే, నువ్వు అడగని దాన్ని కానుకగా ఇచ్చినందుకు కూడా మన్నించు.
-క్షమించేస్తున్నా. -లేదు!
నేను మనస్ఫూర్తిగా చెప్పనప్పుడు నువ్వు క్షమించలేవు, కనుక...
నేను మనస్ఫూర్తిగా క్షమించేస్తున్నా.
నేను ఆనందంగా ఉన్నానా లేదా అని అడిగావు.
ఇంతకీ నువ్వు ఆనందంగా ఉన్నావా?
ఇది ఆనందం...
ఇది అనందంగా ఉండటమో, కాదో నాకు తెలీదు, కాస్.
దాని గురించి ఆలోచించాల్సిన అవసరం నాకు ఎప్పుడూ రాలేదు, అక్కడి దాకా బాగానే ఉంది.
కానీ ఇప్పుడొక చెత్త యంత్రం ఒకటి వచ్చి పడింది,
నేను ఎప్పుడూ దాని గురించే ఆలోచించాల్సి వస్తోంది.
నేను కూడా దాని గురించే ఆలోచించాల్సి వస్తోంది.
కానీ, నేను ఆనందంగా ఉండగలనా, ఎలా ఉండగలను అని ఆలోచిస్తున్నాను.
నువ్వు కూడా అలా ఆలోచిస్తే మంచిదేమో.
ఇవాళ కొత్తగా ఒకటి జరిగింది.
ఏంటది?
నువ్వూ, నాన్నా గొడవ పడటం.
అంటే, దాని గురించి ఆలోచించాల్సిన పని లేదు.
-మేము బాగానే ఉన్నాం. -నాకేమీ ఆందోళన లేదులే.
నిజంగా ఆనందంగా ఉన్నవాళ్లే విడాకులు తీసుకుంటారని ఇందాకే తెలిసింది.
వైనును రుచి చూడటంలో అయిదు దశలు ఉంటాయి, తెలుసా?
వైనును అలా తాగేయకూడదు... వావ్.
అయిదు దశలు అన్నావే, అవి ఏవి?
సరే మరి. అది నువ్వేమీ చేయాల్సిన పని లేకుండానే నీకు దక్కేసింది.
మొదటి దశ ఏంటంటే, నువ్వు రంగును చూడాలి.
వావ్.
సరే, ఇప్పుడు ఈ గ్లాసును పైకెత్తి పట్టు. దీపం వైపు దాన్ని పెట్టు.
ఎర్రగా ఉంది.
తర్వాత, నువ్వు గ్లాసును తిప్పాలి. సరే.
మణికట్టుతో చాలా నెమ్మదిగా తిప్పాలి.
సరే, అప్పుడు వైన్ లోకి గాలి కలుస్తుంది.
ఇప్పుడు, గ్లాసుకు పక్కన ఉండే ఆ గీతలు కనబడుతున్నాయా?
-కనబడుతున్నాయి. -వాటిని లెగ్స్ అంటారు.
ఒక సందేహం. మనం అసలు వైనును తాగుతామా, లేకపోతే కేవలం ఇలా పట్టుకొని...
వాసన చూసి, ఏం వాసన వస్తోందో నాకు చెప్పగలవా?
చెర్రీ వాసన వస్తోందే?
-అవును. సరే. ఇక తాగు. -సరే.
తాగు. అంతే. అంతే. సూపర్.
ఇక రుచిని ఆస్వాదించు.
ఈ మార్ఫో యంత్రం నిజంగానే మీ జీవితాలలో అలజడి సృష్టిస్తోంది కదా?
అవును.
నేను ఏం గ్రహిస్తున్నానంటే,
నువ్వు ఆరాధించే అమ్మగా ఉండటమే నాకు కావాలి.
నువ్వు అలాగే ఉన్నావులే.
అది కాదు, కానీ... అలా ఉండాలంటే, నేను...
నేను చికాకులు లాంటివి పడకూడదు.
అంటే, నేను కన్న కలలన్నీ కల్లలు అయిపోయాయి కనుక, వాటి గురించి నిరాశపడిపోతూ,
ఆ కారణంగా అవకాశం దొరికినప్పుడల్లా నిన్ను చిన్నచూపు చూడటం నాకు ఇష్టముండదు.
నా బతుకు కూడా అలాగే ఏడ్చిందిలే.
అది పూర్తిగా ఆలోచనలకే పరిమితమైన విషయంలే.
అవును. అవునులే.
నిన్ను నాశనం చేయాలని నాకు లేదు.
నా జీవితం ఇప్పటికే నాశనం అయ్యే ఉందిలే.
కాబట్టి, ఇక నీకు ఆ అవకాశం రాకపోవచ్చు.
ఇదంతా ఆ యంత్రం గురించే అయితే,
నువ్వు మరీ అంత తీవ్రంగా ఆలోచించాల్సిన అవసరం లేదు అనుకుంటా.
నువ్వు అది ముఖ్యమని అనుకుంటేనే అది ముఖ్యమైనది అవుతుంది.
అది ముఖ్యమైనదిగానే ఉండాలని అనుకుంటున్నా, ట్రీనా.
ఒకవేళ అది...
నీకు నన్ను చూస్తే నవ్వు వస్తుందని నాకు తెలుసు, కానీ...
నాకేమీ నవ్వు రావట్లేదు.
దానికి అర్థం ఉండేలా చేయాలనుకుంటున్నా.
అలాంటప్పుడు...
దానికి అర్థం ఉండేలా చేయి మరి.
రాచరికత్వం
నా ఉత్పత్తులను నాకు ఇచ్చేయ్. నువ్వు వాటిని అమ్మకూడదు.
నేను నీకు మళ్లీ కాల్ చేస్తాను.
-ఏమన్నావు? -విన్నావు కదా.
ఇతరులకు ఏం కావాలో నువ్వు నిర్ణయించలేవు.
సరేనా?
డీర్ఫీల్డ్ లోని జనాలు, నీ తొక్కలో జింక వస్తువులు కావాలనుకుంటున్నారని భావిస్తున్నావా?
అసలు ఇక్కడి జనాలకు ఈ ఊర్లో ఎప్పుడైనా కనీసం ఒక్క జింక అయినా కనబడిందా?
అసలు దీని పేరు డీర్ఫీల్డ్ అని కాకుండా, ఉత్త ఫీల్డ్ అని ఉండాలి.
ఆ జింక బొమ్మలే ఎక్కువగా అమ్ముడుపోతున్నాయి మరి. నువ్వు చేసిన వస్తువుల్లా అవి ఓ మూలన పడి లేవు.
అవునా? అవునా?
సరే, ఇప్పుడు నీ షాపులో ఎక్కువగా అమ్ముడుపోయే ఇతర వస్తువులను ఓసారి పరిశీలిద్దామా?
ఇక్కడ ఉన్న దీని లాగా. అబ్బో! అబ్బొబ్బో!
"కుటుంబం ఉంటే ఇల్లు పొదరిల్లు అవుతుంది." నిజంగానా? ఇల్లు పొదరిల్లు అయిపోతుందంటావా?
అయితే, వీటన్నింటినీ నేనే కొనుక్కుంటానులే.
ఇంకా ఈ రాయిని కూడా, ఎందుకంటే మనందరికీ తెలుసు,
"డీర్ఫీల్డ్ రాళ్లు" అదరహో కదా.
అంటే, ఏ రాళ్లు అదరహో అనిపించవో తెలుసా?
పెయింట్ వేసిన రాళ్ళు. పెయింట్ వేసిన రాళ్లు అదరహో అనిపించవు.
పెయింట్ వేసిన రాళ్ళు దరిద్రంగా ఉంటాయి!
నీకు నా రాళ్లు నచ్చలేదా?
షీలా. నాకు నీ రాళ్లంటే ప్రాణం, అవి సూపర్ గా ఉన్నాయి.
నేను నీ రాళ్ల గురించి కాకుండా మామూలుగా చెప్తున్నానంతే.
కాబట్టి, నీ రాయిని కొనాలని నాకు చాలా ఆశగా ఉంది.
యాభై డాలర్లా చిన్న రాయికి?
ఎంతో జాగ్రత్తగా చెక్కాను కాబట్టి వీటి ధర చాలా ఎక్కువ అన్నమాట.
సరే.
ఓ విషయం చెప్పనా? నేను మళ్లీ వచ్చి నీ రాయిని కొంటాను.
ఇప్పుడు, నా చేతులు ఖాళీ లేవు, ఎందుకంటే, నేను ఈ దిండులని తీసుకువెళ్తున్నాను.
మేయర్ కి కాల్ చేసుకో.
సరే. నీకు ఇది చేయడం ఇష్టం లేదని నాకు తెలుసు.
కానీ ఇది జనాలకు స్ఫూర్తి కలిగిస్తుందని నాకు అనిపిస్తోంది.
ఇది నాకు చాలా ఇబ్బందిగా ఉంది.
నాకు తెలుసు, కానీ, ఇది షాపుకు బిజినెస్ పెంచడంలో సహాయపడుతుంది.
ఇప్పుడు దాన్ని కనిపించేలా పైకి పెట్టు.
హీరో
ఎమ్.ఓ వాల్ష్ రచించిన పుస్తకం ఆధారంగా తెరకెక్కించబడింది
సబ్ టైటిళ్ళను అనువదించినది: రాంప్రసాద్